औरंगाबाद में अब यही सवाल पूछा जा रहा है कि चितौड़गढ़ का किला ध्वस्त हो पाएगा। यानी औरंगाबाद ‘राजपूत मुक्त’ हो पाएगा। 2009 के पहले इस सीट से दोनों प्रमुख पार्टियों के उम्मीदवार राजपूत जाति के ही होते थे। पहली बार 2009 में जदयू के राजपूत उम्मीदवार सुशील सिंह के खिलाफ राजद ने शकील अहमद खान को अपना उम्मीदवार बनाया था। कांग्रेस के उम्मीदवार निखिल कुमार बनाये गये थे। 2014 के चुनाव में सुशील सिंह भाजपा में शामिल हो गये थे और जदयू ने कुशवाहा जाति के बागी कुमार वर्मा को अपना उम्मीदवार बनाया था।